Diari Oficial de la Generalitat Valenciana


Sumari del DOGV 9738, del 04-12-2023 (2023/12509)

Anunci de 24 de novembre de 2023, de la Subdirecció General de Mines, pel qual se sotmet a informació pública la sol·licitud de passar a concessió d'explotació el permís d'investigació Santa Rita II, número 2850.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9738

Data del DOGV
:   04-12-2023

Secció del DOGV
:   V. ANUNCIS - C) ALTRES ASSUMPTES

Número del document
:   2023/12811


Organisme emissor
:   Ministerio para la Transición Ecológica y El Reto Demográfico

Tipus de document
:   Anunci

Anunci de 24 de novembre de 2023, de la Subdirecció General de Mines, pel qual se sotmet a informació pública la sol·licitud de passar a concessió d'explotació el permís d'investigació Santa Rita II, número 2850. [2023/12550]  
El permís d'investigació miner Santa Rita II, núm. 2.850, per a recursos de la secció c), calcàries blanques, amb una extensió de tres quadrícules mineres, situat en els termes municipals del Pinós (Alacant) i Jumilla (Múrcia), té en tràmit una sol·licitud de passar a concessió d'explotació. Aquesta sol·licitud es fa en virtut del que s'estableix en l'article 88 i següents del Reial decret 2857/1978, de 25 d'agost, pel qual s'aprova el Reglament general per al règim de la mineria.  
  
En aplicació del que es disposa en l'article 83 de la Llei 39/2015, d'1 d'octubre, del procediment administratiu comú de les administracions públiques; en l'article 36 de la Llei 21/2013, de 9 de desembre, d'avaluació ambiental, i en l'article 6 del Reial decret 975/2009, de 12 de juny, sobre gestió dels residus de les indústries extractives i de projecció i rehabilitació de l'espai afectat per activitats mineres, se sotmet a informació pública el projecte Santa Rita II (Alacant i Múrcia), per un període de trenta dies hàbils, comptats a partir de l'endemà de la data de publicació del present anunci en el Boletín Oficial del Estado, període durant el qual podran examinar-lo les persones que ho desitgen per a formular-hi al·legacions. El projecte estarà exposat al públic, de manera presencial, en els dies i hores hàbils d'oficina, en la Subdirecció General de Mines, del Ministeri per a la Transició Ecològica i el Repte Demogràfic, passeig de la Castellana, 160, de Madrid; en la Dependència Funcional d'Indústria i Energia, de la Subdelegació del Govern a Alacant, situada al passeig de Federico Soto, 11 03067 Alacant (Alacant), i en l'Àrea Funcional d'Indústria i Energia, de la Delegació del Govern a Múrcia, situada a l'avinguda Alfonso X El Sabio, 6, 30723 Múrcia (Múrcia).  
La documentació estarà disponible per a consultar-la en l'adreça https://energia.gob.es/es-es/Participacion/Paginas/Index.aspx.  
Les al·legacions han de remetre's a la Subdirecció General de Mines, del Ministeri per a la Transició Ecològica i el Repte Demogràfic, a l'adreça de correu electrònic wjw-dpkgjip@gyzbje.ht, indicant en l'assumpte «Al·legacions pas a concessió d'explotació Santa Rita II», o bé mitjançant un escrit dirigit a la Subdirecció General de Mines, Ministeri per a la Transició Ecològica i el Repte Demogràfic, plaça de San Juan de la Cruz, 10, 28018 Madrid.  
Cosa que es fa pública per a coneixement general.  
  
Madrid, 24 de novembre de 2023.- El subdirector general de Mines: Daniel Torrejón Braojos.